Exqrch/javanese-Komodo-pixelgpt huggingface dataset:
Woh nanas kaya kang didol wong iku dudu woh sajati, nanging gabungan woh-woh sajati (tilasé katon saka saben 'sisik' ing kulit wohé) kang sajeroning perkembangané kagabung—bebarengan karo tongkol (spadix) kembang majemuk—dadi sak'woh' gedhér
Nanas kang dibudidayakaké wong wis kèlangan kamampuan tangkar-tumangkar kanthi sèksual, nanging nanas ngembangaké tuwuhan enom (pérangan 'makutha' woh) kang wujud srana tangkar-tumangkar kanthi vegetatif
Ing Indonésia, provinsi Lampung wujud laladan nenandur nanas utama, kanthi sapérangan pabrik pangolahan nanas kang uga ana ing kono
Nanas ngandhut serat kang akèh, sehingga bisa nambani sembelit
kandhutan nanas iki manfaat banget kanggo wong kang lagi bebelen
Nanas bisa dadi obat pencahar ("bebelen")
Nanas uga bisa marakaké awak dadi "'langsing", nyilikaké weteng, lan ngurangi "obésitas"
Nanas asalé saka nagari Samba, Brasil
Nanas bisa nglunturaké lemak ing awak
Mangan nanas bisa ndadèkaké awak langsing lan singset
Kulit nanas kang kaya sisik emas iki bisa ngundhakaké sistem pertahanan tubuh
Nanas uga ngandhut vitamin A, vitamin C, kalsium, fosfor, magnesium, besi, natrium, kalium, dekstrosa, sukrosa, lan énzim bromelain
Zat-zat mau bisa nambani lelara kaya ta "tumor", "aterosklerosis" ("penyempitan pembuluh darah"), lan béri-béri
Nanas uga duwé zat antioksidan kang bisa ngundhakaké imun lan ncegah "penuaan dini"
Saliyané nduwé khasiat, nanas uga nduwé éfék samping.
Facebook Facebook iku situs jaringan mungguhing jejaring sosial kang diluncuraké tanggal 4 Fèbruari 2004 lan diyasa Mark Zuckerberg, lulusan Harvard lan manten murid ing Ardsley High School
Tata anggotané Facebook wiwitané diwatesi mligi kanggo siswa-siswa saka Harvard College
Rong wulan candhaké, tata anggotané dibukak kanggo siswa-siswa pawiyatan-pawiyatan liyané kaya ta: Boston (Boston College, Boston University, MIT, Tufts), Rochester, Stanford, NYU, Northwestern, lan kabèh pawiyatan ing sajeroning "Ivy League"
Manéka warna pawiyatan luhur banjur ditambahaké ing dalem sataun sawisé luncurané iku
Wusana, wong-wong kang duwé alamat layang-èl sawijining universitas (kaya déné.edu.ac.uk, lsp.) saka saindenging donya uga bisa gabung ing situs iki
Sabanjuré, uga dikembangaké jaringan kanggo pawiyatan-pawiyatan luhur lan sawatara kumpeni gedhé
Wiwit 11 Sèptèmber 2006, wong kang duwé alamat layang-èl apa waé bisa ndhaftar ing Facebook
Sing nganggo Facebook bisa milih gabung siji utawa luwih jaringan kang ana, kaya ta jaringan dhedhasar asal pawiyatané, papané nyambut gawé, utawa wewengkoné géografis
Nganti Juli 2007, kang kadhaftar nganggo situs iki gunggungé gedhé dhéwé ing antarané situs-situs liyané kang kawigatèné ing babagan pawiyatan, ya iku punjul 34 yuta anggota aktif saka saindenging donya
Flickr Flickr iku sawijining situs web kanggo silih-deleng foto lan situs komunitas online minangka conto saka aplikasi Web 2.0
Minangka situs web sing populèr kanggo silih-deleng foto pribadi, layanan iki dimanfaataké déning para blogger minangka papan kanggo nyimpen foto
Popularitasé tansaya tambah sairing karo anané piranti komunitas online sing inovatif saéngga foto-foto bisa diwènèhi tandha lan digolèki kanthi folksonomi
Flickr dikembangaké déning Ludicorp, sawijining prusahaan sing basisé dumunung ing Vancouver, Kanada sing diwangun taun 2002
Ludicorp ngluncuraké Flickr ing sasi Fèbruari 2004
Layanan iki dikembangaké wiwitané kanggo gawé Game Neverending, sawijining MMORPG
Flickr dianggep sawijining proyèk sing luwih nalar lan Game Neverending sauntara wektu dicandhet dhisik
Wangun wiwitan saka Flickr difokusaké minangka "chat room" mawa jeneng FlickrLive kanthi kemampuan silih-deleng foto kanthi langsung ("real time")
Sing luwih akèh kadadéan yakuwi foto utawa gambar sing tinemu ing wèb tinimbang foto karya para naraguna dhéwé
Evolusi sabanjuré luwih dicakaké kanggo ngunggah, lan "chat room" ngilang saka péta situsé
Ing taun 2005, Yahoo! Inc
nuku Ludicorp lan Flickr
Tanggal 28 Juni 2005, kabèh pratélan isi saka server Kanada dipindahaké menyang server sing dumunung ing Amérikah Sarékat, sing njalari kabèh data sing ana dadi ing sangisoré hukum fédheral Amérikah Sarékat
Tanggal 16 Mèi 2006, Flickr ngowahi layanané saka Beta dadi "Gamma" kanthi owah-owahan ing desain lan struktur
Miturut FAQ ing situsé, tujuan saka "gamma", sing arang digunakaké sajeroning tahap perkembangan perangkat lunak, yakuwi supaya layanan iki tansah dicoba déning para naragunané lan sajeroning kondhisi pangembangan kanthi lumintu
Secara keseluruhan, layanan ini berada dalam tahap stabil.
Tumpeng Tumpeng iku cara nyuguhaké sega lan lawuh sajeroning wangun bucu; amarga saka iku banjur diarani sega tumpeng
Olahan sega kang dianggo lumrahé wujud sega kuning, sanadyan kerep uga digunakaké sega putih biyasa utawa sega uduk
Cara nyuguhaké sega iki mligi Jawa utawa masarakat Betawi katurunan Jawa lan racaké disuguhaké wektu kenduri utawa prayaan mèngeti kadadéan wigati
Sanajan mangkono, masarakat Indonésia wis ngenal kagiyatan iki kanthi umum
Tumpeng uga diarani tumpukan sega kang padhet
Wujud kerucut duwé filosofi pangarep-arep supaya urip saya munggah lan dhuwur ing bab drajat, pangkat, lan martabat
Tumpeng tau diaku-aku dadi duwèkké Malaysia
Déné pangan liyané kang uga diklaim yaiku kupat, cendol, lan rendang
Tumpeng kanggo ubarampé upacara ingkang sipatipun seneng utawa suka uga sedhih
Ing acara ritual, tumpeng lumrahé dihias karo sayuran lan iwak kang duwé teges kang sakral lan duwé pralambang lan pangarep-arep
Tumpeng dhapuré kerucut lan ditata ing wadhah utawa tampah kang diléméki godhong gedhang
Tumpeng manggoné ing tengah lan diubengi lawuh lan sayur
Jaman biyèn tumpeng wernané putih, nanging supaya katon éndah tumpeng banjur diwernani
Saiki tumpeng kuning kang dienggo ing upacara-upacara mirunggan
Saliyané tumpeng kuning kang kanggo upacara tradisiomal masarakat Jawa, uga ana tumpeng putih
Jaman saiki banjur ana tumpeng-tumpeng kanthi warna liyané, kaya ta tumpeng ijo (daun suji campur daun pandan), tumpeng ireng (biji keluwek utawa abu merang padi), tumpeng abang (sari angkak utawa sari bayam abang), lan tumpeng orén (sari wortel)
Sega tumpeng lumrahé dadi hidangan istiméwa ing acara-acara wigati
Carané gawé tumpeng kang énak yaiku
Tumpeng yaiku sega kang dhapuré kerucut kanthi warna-warna lauk pauk
Tumpeng dihidangaké ing tampah kang wujud nampan gedhé, bunder, saka anyaman pring
Tumpeng lumrahé dianggo ing upacara tradhisional
Tumpeng ing ritual Jawa ana warna-warna jinisé
Ana tumpeng sangga langit,Arga Dumilah, Tumpeng Megono lan Tumpeng Robyong
Tumpeng kebak ing simbol kang nggambaraké makna kauripan
Tumpeng robyong asring dianggo dadi sarana upacara Slametan (Tasyakuran)
Tumpeng Robyong dadi simbol keslametan, kasuburan lan kasejahteraan
Tumpeng kang wujudé kaya Gunung nggambaraké kamakmuran kang langgeng.
Banyu kang mili saka gunung bakal nguripi tuwuhan-tuwuhan
Tuwuhan kang dhapuré ribyong diarani semi utawa semen kang tegesé uri lan thukul ngrembaka
Wujud tumpeng kaya wujud gunung
Indonésia kalebu nagara kapuloankang duwé akèh gunung merapi
Nenek moyang warga Indonésia duwé persépsi tumrap gunung
Gunung dianggep papan panggonan kang luhur
Sega tumpeng utawa tumpengan duwé teges simbol gunung Mahameru
Tum­peng iki da­di tra­dhi­si su­guh­an kang di­gu­na­ka­ke jro­ning upa­ca­ra kang asi­pat ka­se­dhih­an ut­awa gum­bi­ra
Sa­we­ta­ra sum­ber nye­bu­ta­ké ma­na­wa ja­man bi­yèn tum­peng mes­thi di­su­gu­ha­kè sa­ka se­ga pu­tih
Se­ga pu­tih lan la­wuh jro­ning tum­peng iku duwé mak­na, yai­ku se­ga pu­tih kang awujud gu­nung­an utawa ke­ru­cut iku nglam­ba­nga­ké ta­ngan kang nyem­bah mring Gusti Pa­nge­ran
Se­ga pu­tih uga nglam­bang­ké sa­mu­ba­rang ka­lir kang di­pa­ngan, da­di ge­tih lan da­ging ku­du di­pi­lih sa­ka sum­ber kang re­sik lan ha­lal
Wu­jud gu­nung­an iku uga bi­sa di­te­ge­si mi­ana ing­ka pa­nga­jab su­pa­ya ka­ra­har­ja­ning urip ma­nung­sa san­sa­ya mung­gah lan dhu­wur
Kus­ta­wa Esye, Pang­ar­sa Ko­mu­ni­tas Kiai Da­mar Se­su­luh, mra­te­la­ka­ké tum­peng ut­awa in­thuk-in­thuk iku ngan­dhut pi­wu­lang lu­hur, yaiku pa­nga­ja­be ma­nung­sa ma­rang ku­was­aning Pa­ngéran
Jro­ning uri­pe ma­nung­sa ing do­nyaiku ana tra­pe, ka­ya kang ka­gam­bar ing tum­peng
Sa­na­jan wu­ju­dé ke­ru­cut, sa­ja­né tum­peng iku ka­pa­ra da­di te­lung trap
Ngi­sor dhe­we, te­ngah lan pu­cu­kan ut­awa dhu­wur dhe­we
Pe­rang­an pa­ling ngi­sor dhe­we kang di­pa­sa­ngi gu­dha­ngan lan ja­jan­an iku da­di ge­gam­ba­ra­ning do­nya­né ma­nung­sa
De­ne trap ka­lo­ro utawa te­ngah iku da­di sa­ra­na me­ne­ping ra­sa ma­nung­sa kang­go nu­ju ka­sam­purn­an
De­ne pu­cuk dhe­we da­di sim­bul pa­nga­ja­bé ma­nung­sa mring Gus­ti kang­go ngga­yuh ka­ba­ha­gyan ha­ki­ki
Yai­ku kang di­ara­ni il­mu sang­kan pa­ra­ning du­ma­di ana ing pu­cukan tum­peng ku­wi
Mu­la ing pu­cu­kan di­tan­ce­pi lom­bok abang nga­cung je­jeg
Iku kang­go pe­pe­ling su­pa­ya ma­nung­sa ku­du tan­sah eling ma­rang Kang Ma­ha Tung­gal, yai­ku Pa­ngéran
Ja­man bi­yèn, se­se­puh kang mim­pin do­nga sla­me­tan lum­ra­he ba­kal ngu­dhar dhi­sik mak­na kang ka­kan­dhut jro­ning su­guh­an tum­peng
Kan­thi ca­ra kang mang­ko­no iku wong kang mèlu sla­me­tan ba­kal ma­nger­teni mak­na tum­peng lan an­tuk we­dha­ran kang aru­pa pi­wu­lang urip sar­ta pe­pe­ling.
Blog Blog cekakan saka tembung "web blog" iku wangun aplikasi web kang wujud tulisan-tulisan (kang diamot minangka "posting") ing sawijining kaca web umum
Tulisan-tulisan iki kerep diamot sajeroning urutan kuwalik (isi paling anyar dumunung ana ing nduwur), sanadyan ora kabèh mangkono
Situs web kaya iki racaké bisa diaksès déning kabèh naraguna internèt miturut topik lan angkah saka naraguna blog mau
Istilah "web blog" pisanan digunakaké déning Jorn Barger (Dhésèmber 1997).Jorn Barger nggunakaké istilah blog kanggo nyebutake kelompok website pribadi kang di "update" terus utawa kontinyu lan isiné link marang website liya kang dianggep apik dibarengi komentar-komentare dhéwé
Roger Yim, kolumnis saka San Fransisco Gate ngandaraké yèn blog iku persilangan saka "diary" wong lan pratélan link ing internet
Scott Rosenberg ing kolomé kang ana ing majalah "online Salon" (Mèi, 1999) nyimpulké yèn blog iku ana ing batesan website kang luwih ana nyawané tinimbang mung kumpulan link, nanging kurang instropektif tinimbang diary kang disimpen ing internét
Blog kaping pisan ya iku kaca Whats New ing browser Mosaic kang digawé déning Marc Andersen taun 1993
Mosaic ya iku browser kaping pisan sadurungé ana Internet Eksploler lan Netscape
Januari 1994, Justin Hallwiwit websité pribadine, "Justin Home Page" kang banjur diowah dadi Links from the Underground kang kena karan blogsaiki
Blog duwé fungsi akèh, saka dadi cathetan saben dina (buku harian), médhia publikasi ing kampanye pulitik, tekan program-program médhia lan perusahaan-perusahaan
Sapérangan blog dikelola déning penulis tunggal, lan sapérangan liyané dikelola déning penulis kelompok
Akèh weblog kang duwé fasilitas interaksi karo pengunjung liyané, kaya ta nggunakaké buku tamu lan kolom komentar kang bisa ditulis déning tamu blogger, nanging ana uga blog kang sipaté non-interaktif
Situs-situs web kang siji lan sijiné ana kaitane iku krana weblog, utawa kumpulan weblog utawa kang asring karan blogosphere
Yèn kumpulan gelombang aktivitas, informasi lan opini kang gedhé banget bola-bali metu kanggo pirang-pirang objek utawa kontroversial banget kadadéan ing blogosphere, mula iku asring karan blogstrom utawa badai blog
Komunitas blogger ya iku komunitas kang awujud saka para blogger kang padha daerahé, padha kampusé, padha hobiné lan sakpiturute
Blogger-blogger kang kagabung ing komunitas-komunitas blogger racaké asring nganakaké kegiyatan bareng-bareng kaya ta kopi darat
Jinis-jinising blog ya iku:
Kabinèt Indonésia Bersatu "Kanggo artikel ngenani Kabinèt Indonésia Bersatu sing luwih anyar pirsani: Kabinèt Indonésia Bersatu II" Kabinet Indonésia Bersatu (Inggris: "United Indonésia Cabinet") iku kabinèt papréntahan Indonésia pimpinan Présidhèn Susilo Bambang Yudhoyono lan Wakil Présidhèn Muhammad Jusuf Kalla
Kabinet iki diwangun tanggal 21 Oktober 2004 lan masa baktiné mungkasi ing taun 2009
Tanggal 5 Dhésèmber 2005, Présidhèn Yudhoyono ngowahi susunan kabinèt kanggo sing sapisanan, sawisé nganakaké evaluasi marang kinerja para mentriné, Présidhèn ngayahi owah-owahan kapindho ing tanggal 7 Mèi 2007
Susunan Kabinet Indonésia Bersatu nalika diwangun (21 Oktober 2004) miturut Keppres Nomor 187/M Tahun 2004, owah-owahan pisanan (7 Dhésèmber 2005) miturut Keppres Nomor 20/P Tahun 2005, lan owah-owahan kapindho (9 Mèi 2007) miturut Keppres Nomor 31/P Tahun 2007 ya iku: Katrangan: Pembentukan Perombakan I Perombakan II Penggantian ing sajabaning perombakan Sekretaris Kabinet
Miturut Keppres Nomor 188/M Tahun 2004, Présidhèn ngangkat Sudi Silalahi minangka Sekretaris Kabinet
Sekretaris Kabinet ana ing sangisoré lan tanggung jawab langsung marang Présidhèn
Pejabat non anggota kabinèt
Pejabat-pejabat ing ngisor dumunung ana ing sangisoré lan tanggung jawab langsung marang Présidhèn, nanging pengangkatané mbutuhaké pasetujon Dewan Perwakilan Rakyat
Para pejabat iki uga kerep mèlu rapat kabinèt
Tanggal 5 Dhésèmber 2005, Présidhèn mbiwara perombakan kawates Kabinet Indonésia Bersatu, lan sabanjuré dilantik tanggal 7 Dhésèmber 2005: Owah-owahan II
Tanggal 7 Mèi 2007, Présidhèn mbiwara perombakan sing kaping pindho, lan sabanjuré dilantik tanggal 9 Mèi 2007
Mentri koordinator Mantri koordinator iku mantri sajeroning kabinèt papréntahan Indonésia kang mimpin "kementrian koordinasi"
Mantri koordinator duwé tugas sinkronisasi lan koordinasi urusan kementrian-kementrian kang ana sajeroning lingkup tugasnya
Sajeroning Kabinet Indonésia Bersatu, ana 3 posisi mantri koordinator, yaiku: Pembentukan
Miturut Undhang-Undhang Nomer 39 Taun 2008 ngenani Kementrian Nagara, pembentukan kementrian koordinasi ora wajib.
Mantri Mantri (Basa Indonésia: Manteri, basa Inggris: "minister") iku pulitikus kang nyekel siji kalungguhan publik siginifikan sajeroning pamaréntah
Mantri racaké mimpin siji kementrian lan minangka anggota saka siji kabinèt, kang lumrahé dibawahi raja/ratu, gubernur jenderal, présidhèn, utawa mahamantri
Istilah "minister" minangka siji frase basa Inggris tengahan, diturunaké saka basa Perancis tuwa "ministre", asal saka basa Latin "minister" kang tegesé "pembantu"
Ing sawatara nagara (kaya Amérika Sarékat, Britania Raya, Hong Kong, lan Filipina), mantri karan sekretaris ("secretary")
Sajeroning sistem papréntahan parlementer, mligi kang migunakaké sistem Westminster, kaya Britania Raya, Kanada, lan Australia, mantri dipilih saka badan lègislatif
Sajeroning sistem presidensiil kaya ing Amérika Sarékat, Meksiko, lan Indonésia, mantri diangkat déning présidhèn, lan ora kudu tansah saka badan lègislatif
Ing Indonésia, mantri iku pembantu présidhèn kang mimpin kementrian
Saben mantri mbidangi urusan tinamtu sajeroning papréntahan
Mantri ing Indonésia bisa dibédakaké dadi:
Mentri departemen Mantri departemen iku mantri sajeroning kabinèt pamaréntah Indonésia sing mimpin kamentrian kanthi nomenklatur "departemen"
Miturut Undhang-Undhang Nomer 39 Taun 2008 ngenani Kementrian Nagara, mantri departemen iku mbidangi: Sajeroning Kabinet Indonésia Bersatu, ana 20 posisi mantri departemen
Ana 3 departemen sing disebutaké ing UUD 1945 lan ora bisa diowahi utawa dibubaraké déning présidhèn, yaiku: Saliyané departemen-departemen iki, departemen liyané bisa diowahi déning présidhèn
Pamisahan, panggabungan, lan pembubaran departemen liyané bisa diayahi kanthi pertimbangan Dewan Perwakilan Rakyat, kajaba kanggo pembubaran Departemen Agama, Departemen Hukum lan Hak Asasi Manungsa, lan Departemen Keuangan kudu nganggo pasetujon DPR
Susunan organisasi departemen yaiku:
Paprèntahan Paprèntahan utawa pangrèh yaiku paguyuban sing duwé kadigdayan kanggo gawé lan nerapaké hukum sarta undhang-undhang ing wewengkon tinamtu
Ana sawatara dhéfinisi ngenani sistem padhawuhan
Uga ana warna-warna jinis padhawuhan ana ing donya
Tuladha: Républik, Monarki / Karajan, Persemakmuran ("Commonwealth")
Saka wangun-wangun utama mau, ana rupa-rupa cabang, kaya ta: Monarki Konstitusional, Dhémokrasi, lan Monarki Absolut / Mutlak.
Mentri negara Mantri nagara iku mantri sajeroning kabinèt pamaréntah Indonésia sing mimpin kementrian kanthi nomenklatur "Kementerian Nagara"
Miturut Undang-Undang Nomer 39 Taun 2008 ngenani Kementrian Nagara, mantri nagara iku mbidangi urusan papréntahan kanggo penajaman, koordinasi, lan sinkronisasi program pamaréntah, yaiku: Saben urusan papréntahan ora kudu diwadhahi sajeroning sawijining kementrian nagara
Sajeroning Kabinet Indonésia Bersatu, ana 10 posisi mantri nagara, yaiku: Owah-owahan
Kementrian nagara bisa diowahi déning présidhèn
Pamisahan, panggabungan, lan pambubaran kementrian nagara bisa diayahi kanthi pertimbangan Dewan Perwakilan Rakyat
Susunan organisasi kementrian nagara yaiku:
Gubernur Bank Indonésia Gubernur Bank Indonésia iku pejabat pamaréntah Républik Indonésia setingkat mantri sing ngepalani Bank Indonésia
"Pérangan iki sisih awujud
panjenengan bisa mèlu [ ngembangaké]." Pratélan Gubernur BI
Ing ngisor iki pratélan Gubernur Bank Indonésia:
Pratélan Mantri Larasgawé Babagan Artatata Indonésia Mantri Larasgawé Babagan Artatata, dicekak Menko Perekonomian iku mantri sing mbawahi Kanayakan Larasgawé Babagan Artatata Indonésia
Pejabat-pejabat sing tau mengku kalungguhan Mantri Larasgawé Babagan Artatata yaiku:
Pratélan Mantri Larasgawé Babagan Pimanguning Manungsa lan Budaya Indonésia Mantri Larasgawé Babagan Pimanguning Manungsa lan Budaya, dicekak Menko PMK, (dahulu Mantri Larasgawé Babagan Kasajahtran Rakyat) iku mantri sing tugasé mbiyantu Présidhèn sajeroning ngoordinasèkaké lan nyinkronaké panyiapan lan panyusunan kawicaksanan sarta pelaksanaan ing babagan kasajahtran rakyat
MenkoPMK ngepalani Kanayakan Larasgawé Babagan Pimanguning Manungsa lan Budaya
Ing ngisor iki pratélan sing tau mengku kalungguhan MenkoPMK.
Pratélan Mantri Sekretaris Nagara Indonésia Mantri Sekretaris Nagara dicekak Mensesneg iku mantri sing mimpin lembaga pamaréntah sing tugasé mènèhi panyengkuyung tèknis lan administrasi marang Présidhèn lan Wakil Présidhèn
Ing ngisor iki pratélan sing tau mengku kalungguhan Mantri Sekretaris Nagara.
Pelem Pelem iku jeneng sajenis woh, mangkono uga jeneng wité yaiku wit pelem Pelem kalebu ing marga "Mangifera", kang kapérang saka 35-40 anggota, lan suku "Anacardiaceae"
Jeneng ngèlmiahé yaiku "Mangifera indica"
Pelem menika mlebet kelompok tetuwuhan wiji katutup lan "dikotil." Genus "Mangifera" duwé 62 "spésies", ananging kang ngasilaké woh kang énak mung 16 "species"
Pelem kang dipangan awaké dhéwé saben dina, kaya ta pelem golèk kalebu species "Mangifera indica L"
Wit pelem kalebu tetuwuhan tingkat dhuwur kang struktur watangé éwoning "arboreus", yaiku tetuwuhan kayu kang dhuwuré watang punjul 5 m
Dhuwuré wit pelem bisa nganti 10–40 m lan umuré bisa tekan 10 taun utawa luwih
Pelem kang isih nom biayasané disenengi wong meteng
Pelem iku kalebu tuwuhan woh taunan kang asalé saka nagara India
Tuwuhan pelem banjur nyebar ing tlatah Asia Tenggara, kalebu Malaysia lan Indonésia
Jinis kang akèh urip ing Indonésia
"Klasifikasi botani" pelem yaiku: Divisi: Spermatophyta Sub divisi: Angiospermae Kelas: Dicotyledonae Kulawarga: Anarcadiaceae Genus: Mangifera Spesies: Mangifera spp
Jinis pelem kang akèh ditandur ing Indonésia yaiku "Mangifera indica L"
Contoné pelem arumanis, golék, gedhong, manalagi lan cengkir lan "Mangifera foetida" kaya ta kemang dan kweni
Pusat tuwuhan pelem ing Pulo Jawa yaiku ing Probolinggo, Indramayu, Cirebon
Tuwuhan pelem cocog urip ing laladan kanthi mangsa "kering" kurang luwih 3 sasi
Mangsa kering iki dibutuhaké sadurungé lan yèn wayah ngembang
Yèn ditandur ing laladan kang lembab, tuwuhan pelem bakal kena serangan ama lan lelara
Saliyané iku bisa rontok kembang lan wohé yèn ngembangé wayah udan utawa mangsa rendheng
Pelem kang mateng bisa langsung dipangan dadi buah, rasané kang legi lan seger, dagingé kang empuk gawé wong akèh kang seneng pelem
Pelem kang isih nom bisa diawetké kanthi kadar gula kang akèh dadi manisan basah lan kering
Pelem kang durung mateng diarani "kepoh", "bajangan"
Pelem duwé akèh variétas
Kurang luwih ana 2.000 jinis pelem ing donya
Saliayané rasané kang legi lan seger, pelem uga duwé khasiat kang migunani kanggo kaséhatan
Woh pelem duwé zat-zat kang dibutuhaké awak.
Srikaya Srikaya (basa Latin: "Annona squamosa"), iku tetuwuhan sing kagolong ing sajeroning génus "Annona" sing asalé saka laladan tropis
Woh srikaya wanguné bunder, kulité matané akèh (kaya sirsat)
Klebu semak semi-ijo langgeng utawa wit sing meranggas tekan 8 m dhuwuré
Godhongé selang-seling, prasaja, lembing mbujur, 7–12 cm dawané, lan ambané 3–4 cm
Kembangé tuwuh ing tandhan cacahé 3-4, saben kembang ambané 2–3 cm, kanthi enem godhong kembang/kelopak, kuning-ijo mawa bintil ungu ing dhasaré
Wohé biasaé bunder utawa mèmper kerucut cemara, dhiameteré 6–10 cm, kanthi kulit benjol-benjol lan sisiken
Daging wohé putih, mèmper lan rasané kayapodeng
Srikaya ana sing rupané ijo
Srikaya kang rupané ijo duwé daging warna putih
Nanging ana uga srikaya kang rupané abang rada wungu
Srikaya kang rupané abang rada ungu iki warna dagingé putih
Kang punjul srikaya wungu yaiku ambuné wangi lang rasané kang legi
Kajaba iku daging wohé empuk lan legit banget
"Srikaya ganal" utawa "srikaya malinau" jeneng ngèlmiahé "Rollinia deliciosa"
Srikaya kang ukurané gedhé iki tinemu ing Kalimantan Timur yaiku ing Kabupatén Malinau
Srikaya malinau asalé saka Amérika tropis yaiku saka Mexiko nganti Peru lan Argentina
Ing laladan asalé srikaya malinau nduwé jeneng "Biriba"
Srikaya iki bisa urip ing dhataran cendhèk tropis nganti sub tropis
Srikaya iki banjur nyebar ing kawasan Malesia yaiku ing nagara Malaysia, Filipina, Brunai, Papua Nugini
Srikaya ganal duwé wit kang dhuwuré kurang luwih 4-15 métér
Godhongé lonjong (élips), dawané 15-27,5 cm, ambané 7,5–10 cm, lan gagang godhongé 1 cm
Kembang srikaya iki suméléh telu-telu ing pang-pang
Wujud kembangé kaya lar mlengkung mendhuwur utawa kaya lampion lan ambuné wangi
Kembangé nduwé benangsari kang cacahé akèh,dhapuré dawa lan ana kantung sari ing pucuké.
Bakal buah ana rambuté, tangkai putiké duwé wujud lonjong dawa
Srikaya iki duwé kayu wernané kuning semu soklat
Kayuné rada atos lan bisa kanggo gawé perahu kano utawa perahu boat
Srikaya Malinau duwé ukuran woh kang gedhé
Bobote kurang luwih 1,5 kg
Wujud buahe rada lonjong lan dhiametere 7,5-12,5 cm
Kulit buah dihiasi tanduk kang jenenge"areolus"
Srikaya iki nalika isih nom wernane ijo lan malih kuning yèn wis mateng
Tandhane srikaya iki mateng yaiku yèn dipenyet krasa empuk
Daginge putih, alus tanpa serat lan ngandhut banyu
Rasané ora patiya legi lan ora patiya kecut
Srikaya malinau bisa dipangan langsung utawa dicampur es lan sirup
Srikaya akèh banget paédahé tumrap kaséhatan
Woh kang uga diarani "custard" apel utawa "sugar apple "tumrap pelaut Inggris iki bisa kanggo ngalusaké kulit
Srikaya ngandhut antioksidan kaya ta vitamin C kang mbiyantu nglawan "radikal" bébas ing awak
Kalium kang dhuwur cacahé lan magnesium kang ana ing srikaya uga bisa njaga kaséhatan awak lan bisa ncegah lelara jantung
Yèn kepéngin kulit katon ayu lan alus kanthi alami, srikaya bisa dadi alternatif
Srikaya duwé vitamin A kang bisa njaga kulit, ngalusaké kulit lan ngrawat kulit, kaséhatan rambut lan kanggo kaséhatan mripat
Ora mung iku, srikaya uga duwé khasiat ngontrol tekanan darah lan mbiyantu normalaké "pencernaan"
Srikaya bisa diolah dadi sele roti
Srikaya uga bisa kanggo tamba sembelit lan nambani diare lan kanggo woh anti disentri
Saka katrangan iku, srikaya kalebu woh-wohan kang wigati kanggo diét harian
Woh iki ngandhut magnesium kang akèh lan bisa nyeimbangké kandhutan banyu ing awak, ngilangake asem saka sendi lan ngurangi tandha-tandha rématik lan radang sendi
Yèn awak kerep krasa kesel, srikaya uga bisa dadi obat
Amarga srikaya nduwé kalium kang bisa nambani otot kang lemah
Srikaya uga bisa kanggo obat anémia, awit akèh kalori
Yèn kepéngin nambah bobot awak srikaya bisa dipangan rutin
Srikaya nduwé kandhutan gula alami, mulané srikaya apik kanggo camilan lan buah yèn bar mangan
Selé srikaya yaiku selé kang digawé saka srikaya kang diblénder santen, endhog lan gula kang dimasak kanthi panas geni kang ora patiya panas lan ing wektu kang suwé saéngga dadi kentel kaya selé